Súradnice: 48°47′47″S 20°10′06″V﻿ / ﻿48,7963°S 20,1684°V﻿ / 48.7963; 20.1684

**Župkova Magura** (1 246,2 m n. m.) je vrch v Stolických vrchoch, krajinnom celku Slovenského rudohoria. Leží nad Muránskou Zdychavou, približne 11 km severne od Revúcej.

Poloha
------

Nachádza sa v severnej časti Stolických vrchov, v geomorfologickom podcelku Stolica. Leží v Banskobystrickom kraji, na pomedzí okresov Brezno a Revúca a zasahuje na katastrálne územie obcí Telgárt, Šumiac a Muránska Zdychava. Najbližšími sídlami sú severozápadne situovaná Červená Skala a Šumiac, juhozápadne sa nachádza Muránska Huta, južne Muránska Zdychava, východne Rejdová a Vyšná Slaná a severne Telgárt.

Opis
----

Župkova Magura leží v severnej časti pohoria, v hrebeni, vedúcom z Kyprova (1 391 m n. m.) západným smerom na Čelo (1 210 m n. m.). Je uzlovým vrchom, z ktorého vedie rázsocha na sever k vrchu Magura (1 071 m n. m.) a severozápadne na kótu 1 014 m n. m. Západne leží Viecha (1 073 m n. m.), Lopušná (1 125 m n. m.) a Šiance (1 042 m n. m.), južne Čelo (1 210 m n. m.), Radzim (970 m n. m.), Kohút (1 409 m n. m.), Faltenov vrch (1 338 m n. m.) a Lehotská hoľa (1 397 m n. m.), východne Stolica (1 476 m n. m.), Pálenisko (1 098 m n. m.), Kyprov (1 391 m n. m.), Skálie (1 076 m n. m.) a Buchvald (1 293 m n. m.) a severne Priehybka (1 219 m n. m.), Trsteník (1 390 m n. m.), Homoľa (1 083 m n. m.), Dlhý vrch (1 095 m n. m.), Magura (1 071 m n. m.), Kráľova skala (1 690 m n. m.), Kráľova hoľa (1 946 m n. m.) a Grúň (1 011 m n. m.). Východné svahy hrebeňa odvodňuje potok Stračaník, západné potok Župkov, oba do rieky Hron, voda z južných častí odteká potokom Zdychava do Slanej. Na vrchol nevedie značená turistická trasa.

### Výhľady

Vrcholovú oblasť pokrýva súvislý lesný porast, ktorý neumožňuje rozhľad. Z lokalít s redšou vegetáciou sú však viditeľné okolité vrchy Stolických vrchov, Spišsko-gemerského krasu, Nízke Tatry a Revúcka vrchovina.

Prístup
-------

Na vrchol nevedie značená turistická trasa, no južným úbočím vedie  červeno značená Rudná magistrála zo sedla Javorinka do Slanského sedla. Juhovýchodne sa nachádza sedlo Severná lúka.

Referencie
----------

1. 1 2  *Slovenský raj. Turistická mapa.* 1 : 50 000. Harmanec: VKÚ, a. s. 2000.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-05-25]. Dostupné online.
3. 1 2 3 4   *Mapový portál HIKING.SK* [online]. Denník N, [cit. 2023-05-25]. Dostupné online.
4. ↑   *Mapy.cz* [online]. sk.mapy.cz, [cit. 2023-05-25]. Dostupné online.
5. ↑   *Peakfinder* [online]. peakfinder.org, [cit. 2023-05-25]. Dostupné online.

Pozri aj
--------

* Stolické vrchy
* Stolica (geomorfologický podcelok)
* Zoznam vrcholov v Stolických vrchoch

Externé odkazy
--------------

* Poloha na turistickej mape

| * z
* d
* u
Stolické vrchy |
| --- |
| Podcelky (časti) | 
* Stolica
* Tŕstie
	+ Muránska brázda
* Klenovské vrchy
	+ Kokavská brázda
* Málinské vrchy
	+ Ipeľská brázda

 |
| Veľkoplošné chránené územie | 
* OP Národný park Muránska planina

 |
| Prírodné rezervácie | 
* Zdychavské skalky
* Hodošov les
* Tŕstie

 |
| Chránený areál | 
* Jasenina
* Lúka pod cintorínom
* Lúky pod Besníkom
* Lúky pod Ukorovou
* Tunel pod Dielikom
* Vachtové jazierko

 |
| Vybrané vrcholy Stolických vrchovZoznam vrcholov | 
* Stolica (1 477)
* Kohút (1 409)
* Lehotská hoľa (1 397)
* Kyprov (1 391)
* Faltenov vrch (1 338)
* Buchvald (1 293)
* Priehybka (1 219)
* Čelo (1 210)
* Kozovec (1 203)
* Malý Kohút (1 192)
* Príslop (1 161)
* Salašiská (1 132)
* Tŕstie (1 121)
* Skalka (1 116)
* Pálenisko (1 098)
* Predné Tŕstie (1 093)
* Skálie (1 076)
* Krížna poľana (1 018)
* Ostrá (1 011)

 |
| Sedlá Stolických vrchov | 
* Faltenovo sedlo
* Harová
* Olochova jama
* Slanské sedlo

 |